ભગવાન રામચંદ્રજીને અયોધ્યાની ગાદી ઉપર બેસાડવા માટે શ્રેષ્ઠ મુહૂર્ત જોવામાં આવ્યું નહીં હોય? ભગવાન કૃષ્ણે મહાભારતનું યુદ્ધ ઘણા પ્રયત્નો કરવા છતાં ટાળી ન શક્યા. તમારે જે શાસ્ત્રમાં માનવું હોય તે શાસ્ત્રમાં ખુશીથી માનો, પણ તેના પર મદાર બાંધીને પુરુષાર્થીને પાંગળો ન કરો ને તમારી વિવેકબુદ્ધિ અંક કે વાસ્તુશાસ્ત્ર કે ગ્રહોના ચરણે ન બાંધો. જીવનમાં સારું-માઠું બન્યા જ કરે છે તેનો ખુલાસો આ કે તે શાસ્ત્રમાં શોધવાની કોશિશ નકામી સાબિત થાય છે.